**PIELIKUMS**

Limbažu novada domes

27.04.2023. sēdes lēmumam Nr.352

(protokols Nr.5, 92.)

**Paziņojums par nekustamā īpašuma 8.marta ielā 3, Limbažos, Limbažu novadā, atsavināšanu**

Limbažu novada pašvaldībā (turpmāk tekstā – Pašvaldība) ir saņemts Jūsu 09.11.2020. iesniegums, kas pašvaldības lietvedībā reģistrēts 09.11.2020. ar Nr.4.12.1/20/6647, par nekustamā īpašuma 8.marta ielā 3, Limbažos, Limbažu novadā atsavināšanu.

Pamatojoties uz Limbažu novada domes (turpmāk tekstā – Dome) 2023.gada 27.aprīļa lēmumu Nr.352 „Par nekustamā īpašuma 8.marta ielā 3, Limbažos, Limbažu novadā, nodošanu atsavināšanai, nosacītās cenas un atsavināšanas paziņojuma apstiprināšanu” (protokols Nr.5, 92.), pašvaldība Jums piedāvā izmantot pirmpirkuma tiesības par šādu zemesgabalu:

1. Vispārīgas ziņas par atsavināmo nekustamo īpašumu:

1.1. Nekustamā īpašuma adrese: 8. marta iela 3, Limbažos, Limbažu novadā, sastāv no zemes vienības ar kadastra apzīmējumu 66010080075, 0,0781 ha kopplatībā.

2. Zemesgabala cena:

2.1. Zemes gabala pirkuma maksa noteikta EUR 2100,00 (divi tūkstoši simts eiro).

2.2. Nekustamā īpašuma pirkuma maksas samaksas kārtība: 4 (četru) mēnešu laikā pēc atsavināšanas paziņojuma saņemšanas, samaksāt visu pirkuma maksu Limbažu novada pašvaldības kontā AS „SEB banka”, konta Nr.LV37UNLA0050014284308, vai nomaksas pirkuma līguma gadījumā — avansu 10 procentu apmērā no pirkuma maksas, iesniedzot Pašvaldībā pirkuma samaksu apliecinošo dokumentu oriģinālu. Nomaksas pirkuma līguma gadījumā, nomaksas termiņš nedrīkst būt lielāks par pieciem gadiem. Pircējs šajā gadījumā, maksā arī likumiskos procentus un līgumsodu 0,1 procenta apmērā par katru nokavēto dienu.

3. Nododamās tiesības un pienākumi:

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

4. Pircēja darbības pēc šī paziņojuma saņemšanas:

Lūdzam Jūs 4 (četru) mēnešu laikā no šī atsavināšanas paziņojuma saņemšanas dienas iesniegt Pašvaldībā apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

5. Pašvaldības darbības pēc apliecinājuma saņemšanas:

5.1. Pēc apliecinājuma saņemšanas un visas pirkuma maksas vai avansa 10 procentu apmērā no pirkuma maksas saņemšanas, Pašvaldība sagatavos pirkuma līgumu un uzaicinās Jūs uz pirkuma līguma noslēgšanu.

5.2. Ja četru mēnešu laikā no šī paziņojuma saņemšanas Pašvaldībai neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, Pašvaldība organizēs attiecīgā zemesgabala novērtēšanu tikai pēc tam, kad Jūs būsiet iemaksājusi avansu 10% apmērā no šajā paziņojumā norādītās pirkuma maksas.