**PIELIKUMS Nr.1**

Limbažu novada domes

27.04.2023. sēdes lēmumam Nr.320

(protokols Nr.5, 60.)

**Medību tiesību izsoles noteikumi**

**1.Vispārīgie noteikumi**

1.1. Izsole tiek rīkota saskaņā ar Limbažu novada domes 2023. gada 27. aprīļa lēmumu Nr.320 (protokols Nr.5, 60.).

1.2. Medību tiesību izsoles mērķis ir noteikt pašvaldības zemes gabalu Salacgrīvas pilsētā:

1.2.1. Ganību iela 2, zemes vienības ar kadastra apz. 6615 008 0003- 7,3 ha platībā;

1.2.2. Zemes vienībai ar kadastra apz. 6615006 0180 - 14,59 ha platībā;

1.2.3. Meža iela 33, zemes vienības kadastra apz. 6615 006 0178 - 15,26 ha platībā;

1.2.4. Ganību iela 6, zemes vienības kadastra apz. 6615 006 0095 - 3,89 ha platībā;

1.2.5.Meža iela 33, zemes vienības kadastra apz. 6615 006 0089- 11,89 ha platībā,

turpmāk tekstā - izsoles objekts, medību tiesību pretendentu, kurš piedāvā izdevīgāko finansiālo piedāvājumu medību tiesību nodibināšanai ar pašvaldību konkrētajā zemes gabalā.

1.3. Medību tiesību izsole tiek rīkota uz katru no 1.2.1.-1.2.6. apakšpunktā minēto zemes gabalu atsevišķi.

1.4. Medību tiesību izsoli rīko Pašvaldības īpašuma privatizācijas un atsavināšanas komisijas (turpmāk tekstā - Komisija), ievērojot šos noteikumus. Komisija atbild par izsoles norisi un ar to saistīto lēmumu pieņemšanu.

1.5. Informācija par medību tiesību izsoli tiek publicēta mājas lapā: [www.limbazunovads.lv](http://www.limbazunovads.lv) un tiek paziņota medību tiesību pretendentiem trīs dienu laikā pēc domes lēmuma pieņemšanas.

1.6. Tiek rīkota mutiska izsole, kurā noteikta nomas maksas vairāksolīšana (par katru no 1.2.1.-1.2.6.apakšpunktā minēto zemes gabalu atsevišķi) medību tiesību nodibināšanai ar pašvaldību konkrētajā zemes gabalā. Pretendents, kurš piedāvā augstāko nomas maksu par izsoles objektu, tiek atzīts par izsoles uzvarētāju un iegūst zemes gabala medību tiesības uz 10 (desmit) gadiem.

**2. Izsoles objekti un izsoles objektu sākumcena**

2.1. Izsoles objekti ir zemes gabali Salacgrīvas pilsētā:

2.1.1. Ganību iela 2, zemes vienības ar kadastra apz. 6615 008 0003 - 7,3 ha platībā, izsoles sākumcena - EUR 1,00 (viens eiro) gadā par 1 ha;

2.1.2. Zemes vienībai ar kadastra apz. 6615 006 0180 - 14,59 ha platībā, izsoles sākumcena - EUR 1,00 (viens eiro) gadā par 1 ha;

2.1.3. Meža iela 33, zemes vienības kadastra apz. 6615 006 0178 - 15,26 ha platībā, izsoles sākumcena - EUR 1,00 (viens eiro) gadā par 1 ha,

2.1.4. Ganību iela 6, zemes vienības kadastra apz. 6615 006 0095 - 3,89 ha platībā, izsoles sākumcena - EUR 1,00 (viens eiro) gadā par 1 ha;

2.1.5. Meža iela 33, zemes vienības kadastra apz. 6615 006 0089 - 11,89 ha platībā, izsoles sākumcena - EUR 1,00 (viens eiro) gadā par 1 ha, kas tiek izsolīti atklātā mutiskā izsolē ar augšupejošu soli (turpmāk – izsole).

2.2. Izsoles solis – EUR 0,50 (50 centi).

2.3. Nosolītājs maksā savu augstāko nosolīto medību tiesību maksu par konkrēto zemes vienību, bet ne mazāku kā EUR 28,00 (divdesmit astoņi eiro) gadā.

2.3. Izsoles dalības maksa tiek noteikta EUR 10,00 (desmit eiro) katram izsoles dalībniekam, izsoles dalības maksa netiek atmaksāta.

1. **Izsoles dalībnieka reģistrācija** 
   1. Izsoles dalībnieku reģistrācija notiek katru darba dienu **līdz 2023. gada 10. maija plkst. 17.00,** Salacgrīvas apvienības pārvaldē, Smilšu ielā 9, Salacgrīvā, Limbažu novadā, darba dienās no plkst. 8.00-16.00. Izziņas pa tālr. 64071986, 20220540 vai elektroniski nosūtot šo noteikumu 3.2. vai prasītos dokumentus uz e-pastu: salacgriva@limbazunovads.lv.
   2. Latvijā reģistrēta juridiskā persona (pārstāvim uzrādot personu apliecinošu dokumentu), reģistrējoties dalībai izsolē, iesniedz šādus dokumentus:
      1. izsoles pieteikumu, norādot nosaukumu, reģistrācijas numuru, juridisko adresi, e-pasta adresi, bankas rekvizītus, konkrēti, uz kuru objektu piesakās – tā adrese un/vai kadastra apzīmējumu un platību;
      2. pilnvaru pārstāvēt juridisko personu izsolē, ja juridisko personu pārstāv persona, kurai nav paraksta tiesību;
      3. kvīti par izsoles dalības maksas EUR 10,00 (desmit eiro) samaksu (A/s SEB banka, kods UNLALV2X, konts LV71 UNLA 0013 0131 3084 8).
   3. Pēc šo noteikumu 3.2. apakšpunktos minēto dokumentu iesniegšanas, pretendentam tiek izsniegta reģistrācijas apliecība izsolei.

**4. Izsoles norise**

4.1. Izsole notiek **2023. gada 11. maijā plkst.16.00** Salacgrīvas apvienības pārvaldes 106. telpā, Smilšu ielā 9, Salacgrīvā.

4.2. Izsole notiek Komisijas atklātā sēdē, kurā var piedalīties jebkurš interesents, netraucējot izsoles gaitu. Izsoles rezultāti tiek apstiprināti Komisijas sēdē un 10 darbdienu laikā pēc izsoles rezultātu apstiprināšanas tiek publicēti Limbažu novada pašvaldības mājas lapā www.limbazunovads.lv.

4.3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasi vai citu personu apliecinošu dokumentu, pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu par viņa piekrišanu izsoles noteikumiem. Ja izsoles dalībnieks vai tā pilnvarotā persona izsoles telpā nevar uzrādīt personu apliecinošu dokumentu (pilnvarotā persona arī pilnvaru), izsoles dalībnieks netiek pielaists dalībai izsolei.

4.4. Izsoli vada un kārtību izsoles laikā nodrošina izsoles vadītājs.

4.5. Pirms izsoles sākuma izsoles vadītājs pārliecinās par medību tiesību pretendentu sarakstā iekļauto personu ierašanos, pārbauda reģistrācijas lapas. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz pretendentu jautājumiem, ja tādi ir.

4.6. Gadījumā, ja kāds no pretendentiem, kurš kādu iemeslu dēļ nav ieradies (nokavējis) uz izsoli šo noteikumu 4.1.punktā minētajā vietā un laikā, izsoles komisija nepielaiž viņu izsolei un uz atsevišķa izsoles komisijas lēmuma pamata viņam atmaksā samaksāto izsoles nodrošinājumu. Ja uz izsoli 15 minūšu laikā pēc izsoles sākuma neierodas neviens no reģistrētajiem dalībniekiem, izsole tiek uzskatīta par nenotikušu.

4.7. Izsoles vadītājs paziņo izsolei piedāvāto zemes gabalu medību tiesību piešķiršanai, medību tiesību maksas apmēra sākumcenu, kā arī nosauc izsoles soli.

4.8. Izsoles dalībnieki ar reģistrācijas kartītes starpniecību apliecina savu gatavību vairāksolīšanai.

4.9. Ja uz izsoles objekta (konkrēta zemes gabala) medību tiesībām pretendē tikai viens izsoles dalībnieks, izsoli atzīst par notikušu. Iznomātājs ar medību tiesību pretendentu slēdz nomas līgumu par medību tiesību maksu, kas nav zemāka par izsoles sākumcenu.

4.10. Ja izsolei piesakās vairāki medību tiesību pretendenti un neviens no medību tiesību pretendentiem nepārsola izsoles sākumcenu, izsoli atzīst par nenotikušu.

4.11. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.

4.12. Solīšanas laikā izsoles vadītājs atkārto piedāvāto medību tiesību maksu. Ja neviens no solītājiem nepiedāvā augstāku medību tiesību maksu, izsoles vadītājs trīs reizes atkārto pēdējo piedāvāto augstāko medību tiesību maksu un fiksē to. Ar to noslēdzama medību tiesību iegūšana.

4.13. Katrs solītājs ar parakstu apstiprina izsoles dalībnieku sarakstā savu pēdējo solīto medību tiesību maksas summu. Ja tas netiek izdarīts, viņš tiek svītrots no izsoles dalībnieku saraksta.

4.14. Izsolei pilnvaroto pārstāvju darbības izsolē ir saistošas izsoles dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.

4.15. Solītājs, kurš piedāvājis visaugstāko medību tiesību maksu, pēc nosolīšanas nekavējoties ar savu parakstu apliecina norādītās medību tiesību maksas summas atbilstību nosolītajai medību tiesību maksai izsoles dalībnieku sarakstā. Ja tas netiek izdarīts, uzskatāms, ka nosolītājs atteicies no medību tiesībām, viņš tiek svītrots no izsoles dalībnieku saraksta un viņam netiek atgriezta izsoles nodrošinājuma maksa.

4.16. Izsoles komisija protokolē visu izsoles gaitu. Protokolam kā pielikumu pievieno izsoles dalībnieku sarakstu un nosolītās cenas.

**5. Nenotikusī izsole**

5.1. Izsole tiek uzskatīta par nenotikušu:

5.1.1. ja uz izsoli nav ieradies neviens izsoles dalībnieks;

5.1.2. ja izsolei piesakās vairāki medību tiesību pretendenti un neviens medību tiesību pretendents nepārsola izsoles sākumcenu;

5.1.3. ja izsoles dalībnieks, kurš saskaņā ar šo noteikumu nosacījumiem atzīts par nosolītāju, nenoslēdz medību tiesību līgumu noteiktajā termiņā;

5.1.4. ja izsolāmo objektu - medību tiesības iegūst persona, kurai nav bijušas tiesības piedalīties izsolē.

**6. Izsoles rezultātu apstiprināšana**

6.1. Izsoles protokolu 2 (divu) darba dienu laikā pēc izsoles apstiprina izsoles komisija.

6.2. Sūdzības par izsoles komisijas darbu iesniedzamas Limbažu novada domei ne vēlāk kā 5 (piecu) dienu laikā pēc izsoles dienas. Vēlāk iesniegtās sūdzības netiek izskatītas.

6.4. Rīkotās izsoles rezultātus apstiprina Komisijas sēdē ne vēlāk kā 5 dienu laikā pēc izsoles.

**7. Medību tiesību līguma noslēgšana**

7.1. Solītājs, kurš ir nosolījis visaugstāko medību tiesību maksu, paraksta medību tiesību piešķiršanas līgumu vai rakstiski paziņo par atteikumu slēgt medību tiesību piešķiršanas līgumu ar iznomātāju saskaņotā termiņā, kas nav garāks par 15 darba dienām no līguma projekta nosūtīšanas dienas vai uzaicinājuma par medību tiesību piešķiršanas līguma noslēgšanu saņemšanas dienas. Ja iepriekš minētajā termiņā pretendents medību tiesību piešķiršanas līgumu neparaksta un neiesniedz attiecīgu atteikumu, uzskatāms, ka pretendents no medību tiesību piešķiršanas līguma slēgšanas ir atteicies.

7.2. Ja medību tiesību pretendents, kurš nosolījis augstāko medību tiesību maksu, atsakās slēgt medību tiesību piešķiršanas līgumu, secīgi tiek piedāvāts medību tiesību piešķiršanas līgumu slēgt tam medību tiesību pretendentam, kurš nosolīja nākamo augstāko medību tiesību maksu, un 10 darbdienu laikā pēc minētā piedāvājuma nosūtīšanas publicē informāciju Limbažu novada pašvaldības mājas lapā [www.limbazunovads.lv](http://www.limbazunovads.lv).

7.3. Medību tiesību pretendents, kurš nosolījis nākamo augstāko medību tiesību maksu, atbildi uz šo noteikumu 7.2.punktā minēto piedāvājumu sniedz 10 darbdienu laikā pēc tā saņemšanas dienas. Ja medību tiesību pretendents piekrīt parakstīt medību tiesību piešķiršanas līgumu par paša nosolīto augstāko medību tiesību maksu, viņš paraksta medību tiesību piešķiršanas līgumu ar iznomātāju saskaņotā saprātīgā termiņā, kas nav garāks par 15 darbdienām no medību tiesību piešķiršanas līguma projekta nosūtīšanas dienas. Ja iepriekš minētajā termiņā medību tiesību pretendents līgumu neparaksta vai neiesniedz attiecīgu atteikumu, ir uzskatāms, ka medību tiesību pretendents no medību tiesību piešķiršanas līguma slēgšanas ir atteicies.